31998R2513
L 313/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2513/98 НА КОМИСИЯТА
от 20 ноември 1998 година
за изменение на Регламент (ЕО) № 1501/95 относно определяне на някои подробни правила за прилагане на Регламент (ЕИО) № 1766/92 на Съвета относно предоставянето на възстановявания при износ на зърнени култури и мерките, които е необходимо да се предприемат в случай на затруднения във функционирането на пазара за зърнени култури
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕО) № 923/96 на Комисията (2), и по-специално член 13, параграф 11 от него,
като има предвид, че съгласно Регламент (ЕО) № 1501/95 на Комисията (3), последно изменен с Регламент (ЕО) № 2094/98 (4), за да се изчисли сумата за възстановяване при износ на преработени продукти, трябва да се знаят приложимите коефициенти за преработка; като има предвид, че тези коефициенти са всъщност цифрите, посочени в приложение I към въпросния регламент; като има предвид, че с оглед техническия напредък в сектора, цифрите, посочени за непрепечения и препечен малц, трябва да се адаптират; като има предвид, че Регламент (ЕО) № 2094/98 актуализира тези коефициенти;
като има предвид, че новите коефициенти са валидни от 1 септември 1998 г.; като има предвид, че все пак за лицензите за износ на малц, използвани през септември, продължават да се прилагат коефициентите за изчисляване на месечното увеличение, валидни преди промяната, предвидена във въпросния регламент;
като има предвид, че мерките, предвидени в настоящия регламент са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
В последната колона на приложение I към Регламент (ЕО) № 1501/95 за непрепечен малц с кодове по КН 1107 10 19 и 1107 10 99 и препечен малц с код по КН 1107 20 00, „1 300“ и „1 520“ се заменят съответно с „1 270“ и „1 490“.
Член 2
Регламент (ЕО) № 2094/98 се отменя.
Член 3
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 септември 1998 г.
Все пак за лицензите за износ, използвани между 1 и 30 септември 1998 г., сумата на месечното увеличение се изчислява въз основа на коефициентите за преработване, валидни преди 1 септември 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 ноември 1998 година.